Studiu: Ai imunitate pentru cel puțin 6 luni după infecția cu Sars-Cov2.
Cercetătorii britanici susțin că ai imunitate pentru cel puțin 6 luni după infecția cu Sars-Cov2. Studiul a fost publicat înainte de revizuire pe site-ul MedRxiv. În total, 1.246 subiecți au fost testați pozitiv la anticorpi dar nici unul nu a dezvoltat o nouă infecție Covid-19 însoțită de simptome.
Este puțin probabil ca persoanele care au avut Covid-19 să se reinfecteze în următoarele șase luni, arată un studiu al universității britanice Oxford prezentat vineri, transmite Reuters. Constatările ar trebui să ofere o siguranță pentru cei peste 51 de milioane de oameni din întreaga lume care au fost infectați cu Sars-Cov2, menționează cercetătorii.De la începutul pandemiei au fost diagnosticate oficial în lume peste 56.872.830 cazuri de infectare, dintre care cel puțin 36.274.600 sunt considerate astăzi vindecate. Cazurile de reinfectare rămân foarte rare.Cercetările se bazează pe un studiu efectuat între aprilie și noiembrie 2020 pe un eșantion de 12.180 de angajați în spitalele universitare Oxford.Rezultatele studiului nu au fost evaluate de către alți oameni de știință, dar au fost publicate înainte de revizuire pe site-ul MedRxiv.